  Туспуктэм: Григорий Фомин Наталия Сильвестрова Удмуртиысь 100-500 улӥсьёсын гуртъёсы но черкогуртъёсы интернен вуттон понна Госуслуги портал пыр куара сётыны 10-тӥ куарусёнозь луоз. Россиысь цифровой азинсконъя министерство онлайн-куарасётонэз азьланьтӥз, со «Цифровая экономика РФ» йӧскалык ӵектос улсын «Устранение цифрового неравенства» программая быдэстӥське. Со сярысь элькун тӧролэн но кивалтэтлэн пресс-службазы ивортӥз. «Удмуртиысь гуртъёс но ӵеркогуртъёс понна Госуслуги пыр тямыс сюрслэсь трос адями куара сётӥз ни. Срокез будэтыса соос, кин куаразэ сётыса ӧз вутты, куарасётонэ пыриськыны быгатозы. Пусъёно, гожтэтэн сётэм куараос озьы ик 10-тӥ куарусёнозь кутӥськозы » Михаил Фомин, Удмуртиысь цифровой азинсконъя министрлэн нырысетӥ воштӥсез Тодэ вайытом, куара сётыны луэ: Россиысь цифровой азинсконъя министерствое 123112, Москва, Пресненской набережной, 10 номеро юрт, 2-тӥ пуктӥськем адресъя гожтэт келяса. Гожтэтэ одно ик нимтулдэс, улон итыдэс (регистрацияя) но гуртэз, кытчы интернет кысконо. Гожтэтэз кӧня ке мурт кинюртыны быгатэ, котькудӥзлэсь куаралэ лыдъялозы. Госуслуги портал пыр. Учётной запись одно ик зэматэмын луыны кулэ. Куара сётыны одӥг пол гинэ пропиская улосвылысь одӥг гурт яке черкогурт понна яра. Ужадэ 18 аресысен пыриськыны луэ. Йылпумъянъёс лэсьтэм бере Удмуртиысь 25 гуртэз быръёзы, кытчы 2024-тӥ арын мобильной герӟет но интернет вуоз. Юанъёсын но дэмланъёсын Россиысь цифровой азинсконъя министерствое 123112, Москва, Пресненской набережной, 10 номеро юрт, 2-тӥ пуктӥськем адресъя яке inet@digital.gov.ru электрон почта пыр вазиськыны луэ. Тегъёс: Интернет Технологиос гурт Удмуртия  